# Estratègies de millora educativa/Orientació i assessorament laboral

* ACTUACIÓ 28 — Orientació i assessorament laboral
Torneu a la taula Dimensions, estratègies i actuacions.
* Descripció
* Orientació laboral personalitzada: es porten a terme accions i s’estableixen mesures d’informació, acompanyament, motivació i assessorament que, tenint en compte les circumstàncies personals i professionals de la persona beneficiària, li permeten determinar les seves capacitats i els seus interessos, i gestionar la trajectòria individual d’aprenentatge, la recerca d’ocupació o la posada en pràctica d’iniciatives empresarials. Sessions grupals d'assessorament laboral: són accions informatives, d’acompanyament, motivació i assessorament que es fan en grup. Consisteixen a orientar un grup de persones que tenen necessitats i objectius de treball compartits. El grup és un element incentivador, ja que fa emergir molts i diversos elements d’anàlisi i treball a partir del posicionament, les opinions i les experiències dels membres que el componen. Es realitza a través de sessions. S’hi treballen aspectes generals de la recerca de feina, la confecció del currículum, la preparació de l'entrevista de selecció, etc.
* Persones destinatàries
* Qualsevol persona (en el cas de l’Oficina Jove de 16 a 35 anys) que cerqui una feina o que vulgui millorar la seva ocupabilitat, tant si és coneixedora del seu perfil professional com si el que pretén és reorientar-lo.
* Objectius
* Desenvolupar en la persona jove un coneixement del seu perfil professional i la seva ocupabilitat, i oferir-li recursos que necessita per tal d’assolir el seu objectiu professional.
* En el marc del Sistema nacional de qualificacions i formació professional, la informació i l’orientació professional té la finalitat següent:
* Informar sobre les oportunitats d’accés a l’ocupació, les possibilitats d’adquisició, l’avaluació i acreditació de competències i qualificacions professionals i del progrés en aquestes al llarg de tota la vida.
* Informar i assessorar sobre les diverses ofertes de formació i els possibles itineraris formatius per facilitar la inserció i reinserció laborals, així com sobre la mobilitat professional al mercat de treball.
* Metodologia
* Entrevista personal.
* Sessions grupals amb dinàmiques de grup.
* Agents implicats
* Ajuntament (àrea d’ocupació i joventut).
* Orientadors laborals.
* Espais on es poden desenvolupar: servei local d'ocupació o equipaments de promoció econòmica, oficines joves, biblioteques, centres cívics, escola d'adults...
* El rol de l'àrea de joventut en aquesta actuació
* Els punts d'informació juvenil (PIJ) tenen un paper clau en la fase d’informació i derivació a serveis especialitzats en orientació laboral. Les oficines joves (OJ) ofereixen informació, orientació i assessorament laboral i també difonen convocatòries d'ajuts, tràmits i recursos per trobar feina.
* Bibliografia
* Comellas, L. «Glossari de polítiques actives d'ocupació» (PDF) (en català). Servei d'Ocupació de Catalunya. Departament d'Empresa i Ocupació. Generalitat de Catalunya, 2011.
* Enllaços externs (experiències i recursos a Catalunya)
* Oficines de Treball de la Generalitat. Servei d'Ocupació de Catalunya. Generalitat de Catalunya. [Data de consulta: 4 agost 2016]
* Oficines joves (OJ). Direcció General de Joventut. Generalitat de Catalunya. [Data de consulta: 4 agost 2016]. Dos exemples d'OJ que tenen el servei de treball: Servei de treball de l'Oficina jove de la Noguera i Servei de Treball de l'Oficina Jove de Girona.